b'\n_START_ARTICLE_\nPodistra\n_START_SECTION_\nUtbredelse\n_START_PARAGRAPH_\nPodistra finnes i Europa og Asia, to arter er registrert fra Norge.\n_START_SECTION_\nUtseende\n_START_PARAGRAPH_\nPodistra er vanligvis mellom 5-15 mm lange. De fleste er gulbrune arter. Palpenes (munnf\xc3\xb8tter) endeledd er \xc3\xb8kseformet og ikke smalt, ovalt. Brystskjoldet (pronotum) har ingen innbuktning i bakkanten og har en overflate som ikke er grovt rynket eller punktert. Leggene p\xc3\xa5 mellom- og bakbeina er vanligvis krummet inn mot kroppen. Dekkvingene skjuler hele bakkroppen og har ganske lang oppst\xc3\xa5ende beh\xc3\xa5ring.\n_START_SECTION_\nLevevis\n_START_PARAGRAPH_\nPodistra tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Larvene er radikalt forskjellige fra de  voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres. Larvene lever som predatore (rovdyr).'